استحمال الناس لغيرهم التسامح ( توليرانسيه ) هى مصطلحات بتستعمل فى السياق الثقافي و الجتماعي و الديني عشان توصف قبول الاخر و بتمنع التمييز ضد الاقليات سواء الدينيه او العرقيه او الاجتماعيه. 'عدم الاستحمال' ممكن استخدامها للإشارة للممارسات التمييزية اللى مطلوب منعها. رغم إن المصطلحات دى كانت علشان تشير للتسامح الديني للاقليات الدينية والطائفية بعد التعديل البروتستانتى , لكن المصطلحات بتستخدم علشان تشير لمجموعة واسعة من ممارسات التسامح مع الجماعات او الاحزاب السياسية او الافكار اللى بيكون عليها اعتراض على نطاق واسع مبدأ الاستحمال مبدأ عليه خلاف , النقاد الليبراليين بيقولو انه مش مناسب اعتبار ان الاختلاف انحراف عن المألوف, و انه مش مقبول ان عرف "الاستحمال و التسامح" يكون مفروض , و ان السلطات يكون ليها الحق فى معاقبة الاختلاف بدل من التأكيد على مفاهيم الكياسة او التعددية. ناس تانيه بتقول ان وجود تعريف ضيق 'للاستحمال' مفيد أكتر مش لأنه معناه ان مافيش داعى لاظهار حماس بالكدب لمجموعات او ممارسات عليها اعتراض . اقدم مثال لمبدأ الاستحمال العرقى والدينى موجود فى اسطوانة سيروس ، اللى أعلنها سيروس العظيم بعد ما اسس الامبراطورية الفارسية.